
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 20.12.2011          

 P L- x 735/2011              


AVIZ
asupra proiectului de Lege privind construcţia şi modernizarea clădirilor destinate unităţilor de educaţie timpurie antepreşcolară
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de privind construcţia şi modernizarea clădirilor destinate unităţilor de educaţie timpurie antepreşcolară, trimis cu adresa nr. PL x. 735 din 5 decembrie 2011 şi înregistrată cu nr. 31/1191 din 7 decembrie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 19 decembrie 2011.
Senatul, în calitate de primă Cameră sesizată, a adoptat proiectul de lege în data de 28 noiembrie 2011, în condiţiile articolului 75 alineatul (2) teza a III- a din Constituţia României, republicată
Iniţiativa legislativă are ca obiect de reglementare stabilirea cadrului general privind construcţia şi modernizarea clădirilor destinate unităţilor de educaţie timpurie antepreşcolară.

Membrii Comisiei au examinat iniţiativa legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 813 din 18 iulie 2011 şi punctul de vedere al Guvernului, transmis cu adresa nr. 2097 din 8 august 2011, prin care nu susţine adoptarea acestui proiect.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, întrucât, iniţiatorii nu precizează sursele financiare necesare aplicării măsurilor propuse, încălcându-se astfel dispoziţia art. 138 alin. (5) din Constituţia României.
În raport de obiectul şi conţinutul reglementării, proiectul de lege face parte din categoria legilor ordinare.
               PREŞEDINTE,                        
                                       SECRETAR,

                Daniel BUDA              

